KalPa jäädyttää Kimmo Timosen pelinumeron 44

Yksi tulevan Liigan runkosarjan merkkitapauksista nähdään Kuopiossa lauantaina 3.12., kun KalPa jäädyttää Kimmo Timosen pelinumeron 44. Paita nostetaan Data Group Areenan korkeuksiin ennen Liiga-ottelua KalPa-TPS ja juhlallisuuksia ennen yleisölle tarjotaan vielä legendaottelu. Kotijoukkueen kokoaa Timonen ja vierasjoukkueen TPS Alumnista Kai Nurminen.VIP-tilat lauantain 3.12. otteluun ovat varattavissa jo nyt KalPan toimistolta, liput runkosarjan kaikkiin KalPan kotiotteluihin tulevat myyntiin torstaina 1.9. Liiga julkistaa ensi kauden otteluohjelman kokonaisuudessaan lähiaikoina.KalPa-perheessä, Kuopiossa ja Savossa Timonen on erittäin korkealle arvostettu ja ansaitsee suurimman kunnianosoituksen, minkä seura voi pelaajalle suoda. KalPa on jäädyttänyt aikaisemmin vuonna 1990 Jouni Rinteen pelinumeron 27, vuonna 2006 Pasi Kuivalaisen pelinumeron 1 ja vuonna 2015 Sami Kapasen pelinumeron 24.Kimmo Timonen nousi KalPan edustusjoukkueeseen vain 16-vuotiaana SM-liigakaudella 1991-1992. Kolmen KalPassa pelatun SM-liigakauden jälkeen hän pelasi SM-liigaa kolme kautta TPS:ssä ja yhden kauden HIFKissä, voittaen Suomen mestaruuden sekä Turussa että Helsingissä.Upea NHL-ura käsitti Nashville Predatorsin, Philadelphia Flyersin ja Chicago Blackhawksin riveissä 16 kautta ja päättyi Stanley Cupin voittamiseen Chicagossa kesällä 2015.NHL:n työsulkukaudella 2004-2005 Timonen palasi nostamaan kasvattajaseuraansa KalPaa Mestiksestä takaisin SM-liigaan.Leijonia puolustaja edusti yhteensä seitsemissä MM-kisoissa, viisissä olympialaisissa ja kahdessa World Cupissa, ja tuli arvostetuksi jokaisella näillä kansainvälisillä tasoilla tähdistökenttään.- Kimmo on osoittanut isoa KalPa-sydäntä palaamalla NHL-pelaajana nostamaan kasvattajaseuraansa takaisin SM-liigaan. Hän on ollut myös merkittävässä roolissa taustalla KalPan palatessa Suomi-kiekon kirkkaisiin valoihin, seuran osaomistajana. Lisäksi hän on läpi uransa tuonut ylpeydellä esiin olevansa KalPa-kasvatti, kuopiolainen ja savolainen, kertoo toimitusjohtaja- Tämä on jääkiekkoilijalle isoin kunnia, jonka pelaajana voi saada ja tämä tapahtuu vielä kotikaupungissa ja kotihallissa. Tämä on siis todella suuri kunnia minulle ja vanhemmilleni. Toivon, että paita katossa motivoi nuoria kiekkoilijoita tekemään töitä unelmiensa eteen. Tekemällä kovasti töitä ja uskomalla itseensä voi saavuttaa menestystä. KalPa ja Kuopio ovat aina olleet minulle tärkeitä asioita ja haluan kiittää KalPaa sydämeni pohjasta tästä suuresta kunnianosoituksesta. Tulen todella nauttimaan tästä illasta ja pidetään hauska ilta yhdessä, toteaa- Seitsemän kautta- 315 ottelua, joissa pisteet 38+77=115- SM-kulta 1995 ja 1998, SM-hopea 1996- SM-liigan kuukauden pelaaja joulukuussa 1995- SM-liigan paras +/-, Matti Keinonen -palkinto 1997- SM-liigan tähdistökentällisessä 1997- Yksi kausi- 20 ottelua, joissa pisteet 7+20=27- Mestiksen mestaruus ja SM-liigaan nousu 2005- Pudotuspelien arvokkain pelaaja 2005- 16 kautta- 1213 ottelua, joissa pisteet 121+485=606- Varakapteeni Nashville Predatorsissa 2002-2006- Varakapteeni Philadelphia Flyersissä 2007-2014- Kapteeni Nashville Predatorsissa 2006-2007- Valinta tähdistöotteluun 1999-2000, 2003-2004, 2006-2007, 2011-2012- Stanley Cup Chicago Blackhawksissa 2015- U18 EM-kisat 1992, 1993- U20 MM-kisat 1993, 1994, 1995- U20 MM-kisojen tähdistökentässä 1994- MM-kisat 1996, 1998, 1999, 2001, 2002, 2003, 2005- MM-hopeaa 1998, 1999, 2001- MM-kisojen puolustajien pistepörssin voitto 1998- MM-kisojen tähdistökentässä 1998- Olympialaiset 1998, 2002, 2006, 2010, 2014- Olympiahopeaa 2006, olympiapronssia 1998, 2010, 2014- Olympialaisten tähdistökentässä 2006- World Cup 1996, 2004- World Cup hopeaa 2004- World Cupin puolustajien pistepörssin voitto 2004- World Cupin tähdistökentässä 2004